**Οικονομία και κοινωνία στην Δυτική Ευρώπη. Το σύστημα της Φεουδαρχίας.**

Τον 8ο αιώνα καταρρέει η δυναστεία των Μεροβιγγείων. Η μεγάλη μάζα των υπηκόων, που αποτελείται από αγρότες -φτωχός πληθυσμός- δυσκολεύεται πολύ να αντιμετωπίσει την οικονομική κρίση που ακολούθησε και την περιρρέουσα ατμόσφαιρα σύγχυσης και ανασφάλειας.

Μέσα σε αυτό το πλαίσιο αναπτύσσονται σχέσεις εξάρτησης: οι ιεραρχικά **ανώτεροι άρχοντες** (κομήτες, βαρώνοι, μαρκήσιοι) αλλά και κληρικοί διαθέτουν τμήματα γης (**φέουδα**) στους **κατώτερους άρχοντες** (= **βάσαλοι**) προκειμένου να τα καλλιεργήσουν και κατ᾽αυτόν τον τρόπο να ζήσουν από αυτά. Η παραχώρηση του φέουδου επισφραγιζόταν με μία επίσημη τελετή, την **τελετή της περιβολής**, που περιλαμβάνει και την υπογραφή σχετικού συμβολαίου. Σε αυτό ο υποτελής κατώτερος αρχών αναγνώριζε ότι όφειλε **πίστη και υποταγή** καθώς και **στρατιωτικές υπηρεσίες** στον **φεουδάρχη**.

Τον κοινωνικό κορμό, τη βάση δηλαδή της κοινωνικής πυραμίδας, αποτελούν οι ελεύθεροι γεωργοί, οι πάροικοι και οι δούλοι. Η πάροικοι είναι: 1) δεμένοι με τη γη που καλλιεργούν, 2) καταβάλουν φόρο στο φεουδάρχη και 3) δεν μπορούν ούτε να νυμφευθούν χωρίς την άδειά του. Οι δούλοι είναι τρόπον τινά κινητά αντικείμενα.

Επί Καρλομάγνου και διαδόχων (9ος-10ος αιώνας) ακμάζει το φεουδαρχικό σύστημα καθώς βασιλιάς, ανώτεροι άρχοντες, κληρικοί και αξιωματούχοι κατέχουν φέουδα τα οποία διαθέτουν στους κατώτερους άρχοντες (υποτελείς). Τώρα πλέον και ο στρατός είναι φεουδαρχικός. Τον 11ο αιώνα με την κατάρρευση της δυναστείας των Καρολιδών και τις συνακόλουθες εχθρικές επιδρομές -καταστάσεις οι οποίες δημιούργησαν εκ νέου κλίμα ανασφάλειας- τονώνεται και πάλι το φεουδαρχικό σύστημα.